Mitt Romney kryeson garën e kandidatëve të Partisë Republikane për zgjedhjet presidenciale
Por rivalët e tij kryesorë mbeten në garë dhe zotit Romney i duhet të zhvillojë një betejë të ashpër për të qëndruar në krye
Gara për zgjedhjen e kandidatit presidencial të Partisë Republikane do të zhvendoset javën e ardhshme në zemër të jugut amerikan. Ish guvernatori i Masaçusetsit guvernatori Mitt Romney vazhdon të udhëheqë garën mbas zgjedhjeve të Super të Martës, por rivalët e tij kryesorë mbeten në garë dhe zotit Romney i duhet të zhvillojë një betejë të gjatë, përpara se të mund të fitojë përzgjedhjen e republikanëve si kandidat të tyre përballë presidentit Obama. Me fitoren në 6 nga 10 shtetet në garën e Super të Martës, Mitt Romney u bën thirrje mbështetësve të tij që të vazhdojnë kështu... Gara republikane vazhdon me Alabamën dhe Misisipin të martën në 13 mars. Kjo garë ofron mundësi të reja për rivalin e zotit Romney, ish senatorin e Pensilvanisë Rick Santorum dhe ish kryetarin e Dhomës së Përfaqësuesve Newt Gingrich. Mitt Romney vazhdon përpjekjet për të fituar ndaj konservatorëve dhe ndoshta do të përballet edhe zmbrapsje në zgjedhjet e ardhshme në jug, thotë analisti Henry Olsen i Institutit American Enterprise. Kundërshtarët e Mitt Romneyt shpresojnë ta ngadalsojë atë mjaftueshëm për të detyruar mbajtjen e një konvente konkurruese republikane në gusht, thotë strategu politik i stacionit ABC Matthew Dowd. Fushata e zgjatur dhe e debatueshme e zgjedhjeve parprake shqetëson ish zonjën e parë Barbara Bush dhe republikanë të tjerë : Disa republikanë mendojnë se fushata negative e zgjedhejeve paraprake ka dëmtuar shanset e zotit Romni përballë presidentit Obama në zgjedhjet e nëntorit thotë Henry Olsen. Zoti Romney udhëheq me më shumë delagtë deri tani mbi 400, rreth një e treta e 1,144 që janë të nevojshëm për të siguruar kandidimin e partisë Republikane.